open-index/open-wikipedia-markdown huggingface dataset:
Richards

**Richards** on muun muassa seuraavien henkilöiden sukunimi:

* Addison Richards (1887–1964), yhdysvaltalainen elokuvanäyttelijä
* Alden Richards (s. 1992), filippiiniläinen näyttelijä, esiintyjä ja laulaja
* Alma Richards (1890–1964), yhdysvaltalainen korkeushyppääjä
* Ann Richards (1933–2006), yhdysvaltalainen poliitikko, Texasin kuvernööri 1991–1995
* Bill Richards (1923–1995), kanadalainen viulisti, säveltäjä ja sovittaja
* Bob Richards (1926–2023), yhdysvaltalainen seiväshyppääjä, pappi ja poliitikko
* Brad Richards (s. 1980), kanadalainen jääkiekkoilija
* Colin Kazim-Richards (s. 1986), turkkilainen jalkapalloilija
* Dakota Blue Richards (s. 1994), englantilainen näyttelijä
* David Richards (s. 1952), englantilainen Formula 1 -tallipäällikkö
* DeForest Richards (1846–1903), yhdysvaltalainen republikaanipoliitikko ja Wyomingin kuvernööri
* Denise Richards (s. 1971), yhdysvaltalainen näyttelijä ja malli
* Dick Richards (s. 1936), yhdysvaltalainen elokuvaohjaaja ja -tuottaja
* Dickinson W. Richards (1895–1973), yhdysvaltalainen fysiologi, Nobelin lääketieteen palkinnon saaja
* Ellen Swallow Richards (1842–1911), yhdysvaltalainen ympäristökemisti ja kotitalouden oppiaineen perustaja
* George Maxwell Richards (1931–2018), Trinidadin ja Tobagon presidentti
* Ivor Armstrong Richards (1893–1979), englantilainen kirjailija ja tutkija
* Janet Radcliffe Richards (s. 1944), brittiläinen feministifilosofi ja bioeetikko
* Jasmine Richards (s. 1990), kanadalainen näyttelijä
* Jazz Richards (s. 1991), walesilainen jalkapalloilija
* Jereem Richards (s. 1994), trinidadtobagolainen pikajuoksija
* John Field-Richards (1878–1959), brittiläinen moottoriveneilijä ja olympiavoittaja
* Keith Richards (s. 1943), englantilainen laulaja ja kitaristi, The Rolling Stonesin perustajajäsen
* Micah Richards (s. 1988), englantilainen jalkapalloilija
* Michael Richards (s. 1949), yhdysvaltalainen näyttelijä
* Mike Richards (s. 1985), kanadalainen jääkiekkoilija
* O'Dayne Richards (s. 1988), jamaikalainen kuulantyöntäjä
* Renée Richards (s. 1934), yhdysvaltalainen silmälääkäri ja tennispelaaja 
* Sandie Richards (s. 1968), jamaikalainen juoksija
* Sanya Richards-Ross (s. 1985), yhdysvaltalainen pikajuoksija
* Silvia Richards (1916–1999), yhdysvaltalainen elokuvakäsikirjoittaja
* Stan Richards (1930–2005), englantilainen näyttelijä
* Theodore William Richards (1869–1928), yhdysvaltalainen kemisti, Nobelin kemianpalkinnon saaja
* Thomas Richards (1910–1985), brittiläinen kestävyysjuoksija ja olympiamitalisti
* Todd Richards (s. 1966), yhdysvaltalainen jääkiekkoilija ja valmentaja
* Tom Richards (1883–1935), australialainen rugbynpelaaja ja olympiavoittaja
* Tony Richards, yhdysvaltalainen rumpali
* Viv Richards (s. 1952), antigualainen kriketinpelaaja

## Kuvitteellisia henkilöitä

* Reed Richards, *Herra Fantastinen*, Ihmenelosten johtaja Marvel-kustanttamon sarjakuvissa
Musta joutsen: erittäin epätodennäköisen vaikutus

**Musta joutsen: erittäin epätodennäköisen vaikutus** on Nassim Nicholas Talebin vuonna 2007 julkaistu teos. Sitä voidaan pitää jatkona Talebin edelliselle teokselle, Satunnaisuuden hämäämä: Sattuman salattu vaikutus elämässä ja markkinoilla. Kirjan pääteemat ovat satunnaisuus ja epävarmuus. Kirjan nimi viittaa vanhaan, mahdotonta tarkoittavaan sanontaan: kaikkien joutsenten uskottiin olevan valkoisia kunnes Australiasta löytyi musta joutsenlaji. Kirjassa Taleb vertaa mustaa joutsenta odottamattomaan ja erittäin epätodennäköiseen tapahtumaan, kuten esim. 9/11 joka järisytti pörssikursseja ja muutti maailmaa. 

## Lähteet
* 
* 
* 

### Viitteet

## Aiheesta muualla
* Giles Foden: Stuck in Mediocristan. The Guardian 12.5.2007.
Copa del Rey 2010–2011

**Copa del Reyn kausi 2010–2011** oli jalkapallon Espanjan cupin eli Copa del Reyn 107. kausi. Turnaus alkoi 21. elokuuta 2010 ja päättyi 20. huhtikuuta 2011 pelattuun loppuotteluun, jossa Real Madrid voitti Barcelonan. Turnauksen puolustava mestari oli Sevilla.

Turnaukseen osallistui yhteensä 83 joukkuetta Primera Divisiónista, Segunda Divisiónista, Segunda División B:stä ja Tercera Divisiónista. Primera Divisiónista ja Segunda Divisiónista pääsivät mukaan kaikki kauden 2009–2010 joukkueet paitsi Villarreal B, joka on Villarrealin reservijoukkue. Segunda División B:stä pääsi kauden 2009–2010 jokaisen lohkon viisi parasta joukkuetta sekä kaksi parasta kuudenneksi sijoittunutta ja Tercera Divisiónista kauden 2009–2010 lohkovoittajat.

## Ohjelma

## Ensimmäinen kierros
Ensimmäisen kierroksen ottelut pelattiin 21., 22., 24. ja 25. elokuuta 2010. Joukkueet pelasivat yhden ottelun, joista voittajat selvisivät seuraavalle kierrokselle.

## Toinen kierros
Toisen kierroksen ottelut pelattiin 1. syyskuuta 2010. Joukkueet pelasivat yhden ottelun, joista voittajat selvisivät seuraavalle kierrokselle.

## Kolmas kierros
Kolmannen kierroksen ottelut pelattiin 8. ja 15. syyskuuta 2010. Joukkueet pelasivat yhden ottelun, joista voittajat selvisivät seuraavalle kierrokselle.

## Neljäs kierros
Neljännen kierroksen ensimmäiset osaottelut pelattiin 26., 27. ja 28. lokakuuta ja toiset osaottelut 9., 10. ja 11. marraskuuta 2010.

## Loppuvaihekaavio
Loppuvaiheessa pelattiin kolme pudotuskierrosta, joissa ottelut olivat kaksiosaisia. Loppuottelu oli yksiosainen ja se pelattiin 20. huhtikuuta 2011.

### Neljännesvälierät
Ensimmäiset osaottelut pelattiin 21. ja 22. joulukuuta 2010 ja toiset osaottelut 5. ja 6. tammikuuta 2011.

### Puolivälierät
Ensimmäiset osaottelut pelattiin 12. ja 13. tammikuuta 2011 ja toiset osaottelut 18., 19., 20. tammikuuta 2011.

#### Ensimmäiset osaottelut

-----

-----

-----

#### Toiset osaottelut

-----

-----

-----

### Välierät
Ensimmäiset osaottelut pelattiin 26. tammikuuta 2011 ja toiset osaottelut 2. helmikuuta 2011.

#### Ensimmäiset osaottelut

-----

#### Toiset osaottelut

-----

### Loppuottelu

## Aiheesta muualla
* Copa del Rey urheilulehti Marcan sivustolla
Matías Fritzler

**Matías Lionel Fritzler** (s. 23. elokuuta 1986 Lomas de Zamora, Argentiina) on argentiinalainen jalkapalloilija. Hän on pelipaikaltaan keskikenttäpelaaja.

## Ura
Fritzler aloitti ammattilaisuransa vuonna 2004 Lanúsista. Hän onnistui vakiinnuttamaan paikkansa joukkueen avauskokoonpanossa ja kuului kausien ajan sen luottopelaajiin. Vuoden 2007 syyskaudella (Apertura) joukkue voitti mestaruuden, joka oli sen historian ensimmäinen.

Kaudeksi 2010–2011 hän siirtyi lainasopimuksella espanjalaisseura Hérculesiin.

## Aiheesta muualla
* Fritzlerin tilastot FútbolXXI -sivustolla
Maailma on kaunis

**Maailma on kaunis** voi tarkoittaa seuraavaa:

* ”Maailma on kaunis”, Irwin Goodmanin esittämä kappale
* *[[Maailma on kaunis (albumi)|Maailma on kaunis]]*, Olli Lindholmin albumi vuodelta 2010
Vaellusreitti

**Vaellusreitti** on retkeilijöiden ja ulkoilijoiden tarpeisiin viitoitettu polku, joka on suunniteltu useampipäiväisiä retkiä varten. Se on merkitty karttaan ja pysyvästi maastoon. Pitkien reittien varrelle on järjestetty yöpymistä varten autiotupia ja tulentekopaikkoja. Vaellusreitillä on usein opastauluja, joissa selostetaan paikallisia luonnonoloja. Vaellusreitti voi johtaa paikasta toiseen tai se voi olla lähtöpaikkaan takaisin vaellettavaksi tarkoitettu rengasreitti. Talviretkeilyyn on viitoitettu talvireittejä kuljettavaksi hiihtäen tai lumikenkäillen. Vaellusreittiä lyhyempi luontoon tutustumiseen tarkoitettu  reitti on luontopolku.

Vaellusreitin pituudesta ja sijainnista riippuu soveltuuko se lyhyille päiväretkille, useamman päivän vaelluksille vai näille molemmille. Reitti voi olla suunniteltu patikointiin, retkeilyyn, hiihtoon tai pyöräilyyn. Kulkutapaan vaikuttaa paljolti se, kulkeeko reitti epätasaisia polkuja vai hyvin pyöräilyyn soveltuvia sorateitä pitkin. Monesti kuivalla säällä jalkinevarustukseksi riittää lenkki- tai vaelluskengät, mutta sadesäällä ne kastuvat varvikoissa. On tehty sellaisiakin reittejä, jotka voi saavuttaa vain vesitse kulkemalla.

## Katso myös
* Hetta–Pallas-vaellusreitti
* Kalottireitti
* Karhunkierros
* Sevettijärvi–Pulmanki-vaellusreitti
* UKK-reitti

## Lähteet

## Aiheesta muualla
Luotsimajuri

**Luotsimajuri** oli alkuaan Ruotsin itäisen luotsipiirin esimies. Itäinen luotsipiiri tarkoitti Ruotsiin kuuluneen Suomen aluetta. Kun Suomi liitettiin Venäjään 1809 luotsimajurista tuli Suomen luotsipäällikkö. Vuonna 1812 annetussa luotsilaitoksen ohjesäännössä luotsipäällikön toimi muuttui luotsipäällikön viraksi. Sen jälkeen luotsimajuri oli luotsilaitoksen käyttämä upseerinarvo vuoteen 1888 saakka. Luotsimajuri asui 1800-luvun alkupuolella aluksi Suomenlinnassa, myöhemmin Tammisaaressa. Hänen apunaan luotsilaitosta johtivat luotsipäällysmiehet aikana, jolloin Suomi oli jaettuna neljään piiriin. Vuonna 1850 perustettiin Helsinkiin sotilaallisesti järjestetty Suomen luotsi- ja majakkalaitos, jonka päällikköä nimitettiin luotsitirehtööriksi.

## Lähteet
Viiksiluhtakana

**Viiksiluhtakana** (*Hypotaenidia torquata*) on kaakkoisaasialainen rantakana, joka elää Filippiineillä ja osassa Indonesiaa. Lajista tunnetaan viisi alalajia. Carl von Linné kuvaili lajin holotyypin Filippiineiltä vuonna 1766.

## Lähteet
Irina Shayk

**Irina Valerjevna Šaihlislamova** (; s. 6. tammikuuta 1986 Jemanželinsk, Venäjä, Neuvostoliitto), eli **Irina Shayk** (""**** - Шейк) on venäläinen malli, joka tunnetaan muun muassa esiintymisestään *[[Sports Illustrated]]in* uimapukunumerossa vuosina 2007–2015. Hän oli vuoden 2011 numeron kansikuvamalli.

Shayk debytoi näyttelijänä pienessä roolissa Megarana vuoden 2014 elokuvassa *[[Hercules (vuoden 2014 elokuva)|Hercules]]*.

Shayk seurusteli jalkapalloilija Cristiano Ronaldon kanssa vuosina 2010–2015. Vuosina 2015–2019 hän seurusteli näyttelijä Bradley Cooperin kanssa. Heillä on maaliskuussa 2017 syntynyt tytär.

Shaykin isä on volgantataari ja äiti venäläinen. Sukunimi on tataariksi *Şäyxelislamova* (Шәйхелисламова)*,* joka tulee islamilaisesta arvonimestä Sheikki al-Islam.

## Lähteet

## Aiheesta muualla

* Irina Shaykin sivusto  
* Irina Shayk Fashion Model Directory -sivustolla 
*
Andamaanienräikkä

**Andamaanienräikkä** (*Rallina canningi*) on Intialle kuuluvan Andamaanien saariryhmän kotoperäinen rantakana. Edward Blyth kuvaili lajin holotyypin Andamaanien Port Canningista vuonna 1863.

## Lähteet
Papuankanaräikkä

**Papuankanaräikkä** (*Rallicula forbesi*) on Uusi-Guinean kotoperäinen rantakana, josta tunnetaan neljä alalajia. Richard Bowdler Sharpe kuvaili lajin holotyypin Owen Stanley Rangesta vuonna 1887.

## Lähteet
Papuankirjoräikkä

**Papuankirjoräikkä** (*Rallicula leucospila*) on Uusi-Guinean kotoperäinen rantakana. Laji elää vain saaren luoteisosan Vogelkopissa Tamraun, Arfakin ja Wandammenin vuoristoissa. Tommaso Salvadori kuvaili lajin holotyypin Arfakvuoristosta vuonna 1875.

## Lähteet
Lustig

**Lustig** tarkoittaa seuraavia:

;sukunimenä:
* Arnošt Lustig (1926–2011), tšekkiläinen kirjailija
* Branko Lustig (1932–2019), kroatialainen elokuvatuottaja
* Juhana Lustig (1771–1833), suomalainen herännäisyyden johtaja
* Mikael Lustig (s. 1986), ruotsalainen jalkapalloilija
* Robert Lyly, aik. *Lustig* (1880/1881–1933), suomalainen rakennusmestari ja rakennusurakoitsija
* Victor Lustig (1890–1947), tšekkiläinen huijari

;muita merkityksiä:
* Iloinen leski (), operetti
* Heino und die lustigen Musikanten, Heinon albumi
Papuanmetsäräikkä

**Papuanmetsäräikkä** (*Rallicula mayri*) on Uuden-Guinean kotoperäinen rantakana. Laji elää Irian Jayan Cyclopsvuoristossa (nimialalaji *mayri*) ja Papua-Uuden-Guinean luoteisosassa (alalaji *carmichaeli*). Ernst Hartert kuvaili lajin holotyypin Cyclopsvuoristosta vuonna 1930.

## Lähteet
Ribon

**Ribon** () on japanilainen vuonna 1955 perustettu Shūeishan julkaisema kuukausittain ilmestyvä *[[shōjo]]*-mangalehti, jonka kohderyhmä ovat 9–13-vuotiaat tytöt.

Vuonna 2009 lehden levikki oli 274&nbsp;167, mikä oli hiukan vähemmän kuin Kōdanshan kilpailevalla *[[Nakayoshi]]*-lehdellä.

Kiinalainen versio Ribonista on *Mon Mon*.

## Lähteet
Papuanpunaräikkä

**Papuanpunaräikkä** (*Rallicula rubra*) on Uusi-Guinean kotoperäinen rantakana. Laji elää saaren länsi- ja keskisosissa, ja siitä tunnetaan kolme alalajia. Hermann Schlegel kuvaili lajin holotyypin saaren pohjoisosasta vuonna 1871.

## Lähteet
Suomen Moskovan-suurlähetystö

**Suomen Moskovan-suurlähetystö** () sijaitsee Venäjän pääkaupungissa Moskovassa. Suurlähettiläänä on toiminut Marja Liivala 1. syyskuuta 2024 alkaen.

Lähetystössä on henkilökuntaa 34 henkilöä (vuonna 2023).

## Suurlähetystörakennus
Suurlähetystön nykyinen rakennus vihittiin käyttöön Suomen itsenäisyyspäivänä 6. joulukuuta 1938 ja on Suomen ensimmäinen nimenomaan diplomaattiseksi edustustoksi rakentama talo. Samalla se oli ensimmäinen Neuvostoliiton pääkaupunkiin Moskovaan rakennettu ulkovaltojen edustusto ja on yksi harvoista funktionalismin tyylisuunnan rakennuksista Moskovassa toimien edelleen paljolti sellaisena kuin sen suunnittelija, arkkitehti Hilding Ekelund sen piirsi.

Talon suurta parveketta kutsutaan "Paasikiven komentosillaksi". Sisätiloissa koristeellisessa salissa ruokasalin ja ison salin välissä on kaksi Ilja Repinin maalausta ja kullatut 1900-luvun alun huonekalut. Huonekalut ovat tarinan mukaan peräisin Suomen suuriruhtinaskunnan aikaisesta ministerivaltiosihteerin residenssistä. Isossa salissa on nykyaikainen kalustus ja ruokasalissa on alkuperäinen arkkitehti Elli Ruuthin suunnittelema kalustus.

Talon valmistuttua henkilökunta asui lähetystöalueella. Talvisodan aikana rakennus oli tyhjillään ja Ruotsin valvonnassa, jatkosodan aikana siinä asui ruotsalaisia diplomaatteja ja sodan päätyttyä yhdysvaltalainen diplomaatti George F. Kennan.

Lähetystön pihalla oli viljelypalstoja sekä kanoja ja sikoja 1940-luvun loppupuolelta 1960-luvulle, jolloin henkilökunnalle alettiin vuokrata asuntoja muualta kaupungista.

Suurlähetystön lisärakennuksen rakentaminen alkoi Neuvostoliiton hajoamisen myötä ja vihittiin käyttöönsä keväällä 1996.

## Edustustopäälliköt

## Katso myös
* Venäjän Helsingin-suurlähetystö

## Lähteet

## Kirjallisuutta
* Jyrki Paloposki, Jussi Pekkarinen: Kolhoosi ja keidas. Moskovan suurlähetystörakennus 60 vuotta. Otava 1998. (Julkaistu venäjäksi 2005.)
* 

## Aiheesta muualla
* 
* Kimmo Elo: Diplomaatti muistelee ja pohtii Venäjää. Kirja-arvostelu teoksesta Mansala, Arto: *Kohti kaaoksen pitkää yötä. Kolme kautta Moskovassa.* WSOY, 2015. (Agricolan kirja-arvostelut, 29.4.2015)
Rantsila (taajama)

**Rantsila** on Siikalatvan kunnassa valtatien 4 varrella sijaitseva taajama ja entisen Rantsilan kunnan kirkonkylä. Se oli Rantsilan kunnan kuntakeskus, kunnes vuoden 2009 alussa Rantsilan, Kestilän, Piippolan ja Pulkkilan kunnat yhdistyivät Siikalatvan kunnaksi, jonka kuntakeskukseksi tuli Pulkkilan kirkonkylä. Rantsila sijaitsee 30 kilometriä kuntakeskuksesta Pulkkilasta pohjoiseen. Vuoden 2022 lopussa taajamassa oli 703 asukasta.

Taajamassa sijaitseva Rantsilan kirkko on rakennettu vuonna 1785. Rantsilan taajamassa sijaitsi aiemmin elintarvikevalmistaja Kylmänen Foodin tuotantotehdas. Tuotantohalli tuhoutui vuonna 2017 tulipalossa. Kylmänen Food hakeutui konkurssiin vuonna 2022. Taajamassa sijaitsevassa Gananderin koulussa opiskelevat Siikalatvalla asuvat 7–9 -vuosiluokan oppilaat.

Taajaman keskustasta etelään päin kulkeva vanhan kirkonkylän raitti (Rantsilan raitti) on suojeltu, historiallisesti ja maisemallisesti arvokas miljöökokonaisuus. Raitin varrella sijaitsee muun muassa vuonna 1882 rakennettu Aleksanterin kansakoulu, joka toimii nykyisin yksityisasuntona, 1920-luvulla valmistunut entinen meijeri ja vuonna 1938 rakennettu Mällisen matkakoti, jonka talon yläkerta on toiminut matkakotina ja alakerta baarina.

Rantsilan taajamasta lähtee Siikajoelle johtava tieyhteys seututie 807.

## Lähteet
Punakoipiräikkä

**Punakoipiräikkä** (*Rallina fasciata*) on kaakkoisaasialainen rantakana. Sen esiintymisalue ulottuu Luoteis-Intiasta ja Etelä-Myanmarista itään Filippiineille ja etelään Indonesiaan. Stamford Raffles kuvaili lajin holotyypin läntisen Sumatran Bengkulusta vuonna 1822.

## Lähteet
Saagoräikkä

**Saagoräikkä** (*Rallina tricolor*) on Uudessa-Guineassa ja sen lähisaaristossa, Indonesian eteläosissa, sekä Australian Queenslandin pohjois- ja itäosissa elävä rantakana. Indonesian kanta tunnetaan puutteellisesti. George Robert Gray kuvaili lajin holotyypin Arusaarilta vuonna 1858.

## Lähteet
Satunnaisuuden hämäämä

**Satunnaisuuden hämäämä: sattuman salattu vaikutus elämässä ja markkinoilla** on Nassim Nicholas Talebin vuonna 2001 julkaisema teos. Se käsittelee ihmistiedon erehtyväisyyttä ja finanssimarkkinoita. 

## Lähteet
*
Riippunaava

**Riippunaava** (*Usnea filipendula*, syn. *Usnea dasypoga*) on maljajäkälien lahkoon kuuluva naavalaji. Se on hyvä puhtaan ilmanlaadun indikaattorikasvi ja erityisen herkkä rikkidioksidille.

Riippunaava on tupsunaavan (*Usnea hirta*) ja tukkanaavan (*Usnea subfloridana*) ohella Suomen tavallisin naavalaji. Riippunaava on hyvin monimuotoinen ja toisinaan sitä on vaikea erottaa partanaavasta (*Usnea barbata*) ja lupponaavasta (*Usnea chaetophora*). Kasvaa enimmäkseen kuusilla ja koivuilla, mutta myös monella puulajilla sekä toisinaan kallioseinämillä. Esiintyy Suomessa koko maassa elinvoimaisena, mutta harvinaisempi pohjoisemmissa osissa. Riippunaavan jäkäläaineena eli sekundaarisena aineenvaihduntatuotteena esiintyy usniinihappoa (C18H16O7) ja salasiinihappoa (C18H12O10), joskus harvoin pelkkää usniinihappoa. 

## Lähteet

## Aiheesta muualla
* Laji.fi: Riippunaava (''Usnea dasopoga'')
* Luopioisten kasvisto: Riippunaava (''Usnea dasypoga'')
* Pinkka, Lajituntemuksen oppimisympäristö: Riippunaava (''Usnea filipendula'') 
* ITIS: ''Usnea filipendula'' 
* United States Department of Agriculture (USDA): ''Usnea filipendula'' 
* Consortium of Lichen Herbaria: ''Usnea dasopoga''
Savikoipiräikkä

**Savikoipiräikkä** (*Rallina eurizonoides*) on eteläaasialainen rantakana. Sen esiintymisalue ulottuu Pakistanista ja Intiasta eteläiseen Kiinaan, Kaakkois-Aasiaan, Filippiineille, Riukiusaarille ja Indonesiaan. Lajista tunnetaan seitsemän alalajia. Frédéric de Lafresnaye kuvaili lajin holotyypin mahdollisesti Filippiineiltä vuonna 1845.

## Lähteet
Kuubanluhtakana

**Kuubanluhtakana** (*Cyanolimnas cerverai*) on Kuuban kotoperäinen rantakanalaji. Laji elää vain Kuuban Zapatan suoalueella ja on äärimmäisen uhanalainen. Populaation koko on alle 250 yksilöä. Thomas Barbour ja James Lee Peters kuvailivat lajin holotyypin Santo Tomásista, Zapatan niemimaalta vuonna 1927.

## Lähteet
Jens Keller

**Jens Keller** (s. 24. marraskuuta 1970) on saksalainen jalkapallovalmentaja ja entinen puolustaja. 

## Ura pelaajana

Keller aloitti pelaajauransa VfB Stuttgartin junioriorganisaatiossa ja nousi edustusmiehistöön vuonna 1990. Hän istui kaksi kautta Stuttgartin vaihtopenkillä ja esiintyi vain yhdessä ottelussa. Kesällä 1992 Keller siirtyi TSV 1860 Müncheniin, jossa pelasi kolmen kauden ajan. Münchenistä Keller jatkoi pohjoiseen ja edusti seuraavat kaksi vuotta VfL Wolfsburgia. Stuttgartiin hän palasi 1998. Toisella yrittämällä seuran kasvatti pelasi 48 ottelua kahden kauden aikana, mutta säännöllinen avauskokoonpanon mies hän ei ollut. Vuonna 2000 Keller siirtyi 1. FC Kölniin ja kaksi vuotta myöhemmin Eintracht Frankfurtiin, jossa lopetti uransa vuonna 2005.

### Meriitit pelaajana

* Saksan mestaruus: 1992
* Saksan liigacupin hopeaa: 1998

## Ura valmentajana

Pelaajauransa jälkeen Keller jatkoi jalkapallon parissa valmentajana. Kauden 2008–2009 alussa hänestä tuli VfB Stuttgartin U19-juniorien valmentaja. Joulukuussa 2009 sveitsiläinen Christian Gross nosti hänet apuvalmentajakseen Stuttgartin edustusmiehistöön ja kaksikko luotsasi seuran kauden päätteeksi Bundesliigassa viidenneksi.

Lokakuussa 2010 Kelleristä tuli Grossin potkujen jälkeen Stuttgartin päävalmentaja.  Hän ei kuitenkaan onnistunut kääntämään Stuttgartin suuntaa ja sai potkut 12. joulukuuta Stuttgartin hävittyä Hannoverille 2–1. 

Huhtikuussa 2012 Keller palasi valmennustehtäviin FC Schalken B-juniorijoukkueen päävalmentajana.  Joulukuun puolivälissä 2012 hänestä tuli Schalken edustusjoukkueen valmentaja kauden loppuun ulottuvalla sopimuksella.  Keller sai Schalken peräsimessä osakseen runsaasti kritiikkiä ja häntä pidettiin ylimenokauden valmentajana. Kellerin johdolla Schalke kuitenkin sijoittui Bundesliigassa kaudella 2012/13 neljänneksi ja 2013/14 kolmanneksi. Europeleissä Keller johdatti Schalken 16 parhaan joukkoon kahdesti perättäin. Lopulta heikko alku kaudella 2014/15, vain kaksi voittoa seitsemästä liigaottelusta ja putoaminen Saksan cupista avauskierroksella, johti Kellerin potkuihin lokakuun alussa 2014.

Huhtikuussa 2016 Keller allekirjoitti kaksivuotisen sopimuksen 1. FC Union Berlinin kanssa. Hän aloitti 2. Bundesliigassa pelaavan seuran päävalmentajana heinäkuun alussa.

Kausi 2017/18 lähti liikkeelle nihkeämmin, mutta Keller onnistui luotsaamaan joukkueen alkukauden tasapelikierteestä voittojen tielle. Marraskuun puolivälin jälkeen Union Berlin ajautui kuitenkin tappiokierteeseen ja viiden voitottoman ottelun jälkeen seurajohto erotti Kellerin tehtävästään. Seura majaili potkujen aikaan 2. Bundesliigassa neljäntenä. Keller ei onnistunut luotsaamaan Ingolstadtia pois sarjan jumbosijalta ja seurajohto päätyi erottamaan hänet huhtikuun alussa 2019.

Marraskuussa 2019 Kelleristä tuli FC Nürnbergin päävalmentaja. Nürnberg jäi Kellerin johdolla 2. Bundesliigassa sijalle 16 ja joutui karsimaan sarjapaikastaan. Seura erotti Kellerin ennen sarjakarsintoja.

## Lähteet
Yhdistetty viestintä

**Yhdistetty viestintä** (Unified Communications – UC) yhdistää tosiaikaiset viestintämuodot kuten pikaviestit, läsnäolotiedon, puhelinviestinnän (ip-puhelut mukaan lukien), videoneuvottelut, puhelunohjauksen ja puheentunnistuksen ja ei-tosiaikaisen viestityksen (Unified Messaging - UM) johon perinteisesti kuuluvat puheposti, sähköposti, fax ja SMS. 
Yhdistetty viestintä ei ole yksittäinen tuote, vaan yhdistelmä tuotteita joiden avulla käyttäjälle tarjotaan mahdollisimman yhtäläinen käyttöliittymä ja käyttökokemus mediatyypistä ja päätelaitteista riippumatta. 

Yhdistetty viestintä siirtää perinteisesti kahdessa eri verkossa (puhelin ja data) tapahtuvan viestinnän samaan dataverkkoon.

Trendejä jotka ajavat kehitystä yhdistetyn viestinnän suuntaan ovat mm. etätyön lisääntyminen ja tarve paikkasidonnaisuuden vähentämiseen, matkaviestinten jatkuva kehitys sekä toisaalta tarve matkustuksen vähentämiseen ja tarve yksinkertaistaa, yhdistää ja yhdenmukaistaa käytettävissä olevien viestintätapojen suurta kirjoa.
Leprous

**Leprous** on norjalainen yhtye, joka soittaa progressiivista metallia. Yhtye soittaa sekä itsenäisesti että black metal -yhtye Emperorista tunnetun Ihsahnin soolouran taustayhtyeenä. Leprouksen ensimmäinen levy-yhtiön kautta julkaistu albumi oli *[[Tall Poppy Syndrome]]*, joka ilmestyi vuonna 2009. Yhtye oli myös tehnyt sitä aiemmin omakustanteena täysipitkän levyn *Aeolia* vuonna 2006.

## Historia
Leprouksen perustivat Einar ja Tor Oddmund vuonna 2001, ollessaan noin 15-vuotiaita. Yhtyeeseen tuli lisää jäseniä ja musiikillinen suunta kehittyi vuoteen 2004 asti, jolloin Leprous levytti ensimmäisen demonsa *Silent Waters*. Kaksi vuotta myöhemmin yhtye äänitti demo-CD:n *Aeolia*. Yhtye ei vielä halunnut etsiä levy-yhtiötä, sillä se halusi säveltää vielä parempaa musiikkia ennen levytyssopimusta.

Leprous äänitti toisen levynsä *[[Tall Poppy Syndrome]]* elokuussa 2008. Tällä kertaa Leprous lähetti levyn useille levy-yhtiöille, joista neljä osoitti kiinnostusta yhtyeen musiikkiin. Leprous päätti, että Sensory Records sopisi yhtyeelle parhaiten, ja solmi levytyssopimuksen. Maaliskuussa 2009 *Tall Poppy Syndrome* julkaistiin virallisesti. Levyn julkaisun myötä Leprous soitti muun muassa kuukauden mittaisella euroopankiertueella ruotsalaisyhte Therionin kanssa.

Joulukuussa 2010 yhtye ilmoitti, että basisti Halvor Strand on jättänyt yhtyeen muiden projektien viedessä hänen aikansa. Leprous ilmoitti löytäneensä saman tien uudeksi basistiksi Rein Blomquistin. Leprous aloitti äänittämään seuraavaa albumiaan uuden kokoonpanon kera seuraavana tammikuuna. Uusi albumi *[[Bilateral]]* julkaistiin elokuussa 2011.

## Jäsenet
* Einar Solberg – kosketinsoittimet, laulu (2001-)
* Tor Oddmund Suhrke – kitara (2001-)
* Robin Ognedal – kitara (2017-)
* Baard Kolstad – rummut (2014-)
* Simen Børven – basso (2015-)

### Entiset jäsenet
* Stian Lonar – basso (2001-2002)
* Esben Meyer Khristensen – kitara (2001-2003)
* Kenneth Solberg – kitara (2002-2003, 2003-2004)
* Truls Vennman – rummut (2001-2005)
* Tor Stian Borhaug – rummut (2005-2007)
* Halvor Strand – basso (2002-2010)
* Rein Blomquist – basso (2010-2013)
* Tobias Ørnes Andersen – rummut (2007-2013)
* Martin Skrebergene – basso (2013-2014)
* Øystein Landsverk – kitara (2004-2017)

## Julkaisut

### Studioalbumit
* 
* 
* 
* 
* 
* 
* 
* 

### Livealbumit
* 

### Demot
* 
* 

__NOTOC__

## Lähteet
* 
### Viitteet

## Aiheesta muualla
*Viralliset sivut
*
*
*
* Tuotanto ruodinnassa: Leprous KaaosZine.
Erakkoluhtakana

**Erakkoluhtakana** (*Atlantisia rogersi*) on Tristan da Cunhan saaristossa sijaitsevan asumattoman Inaccessiblen kotoperäinen rantakana. Lajin populaatio on kooltaan noin 8&nbsp;400&nbsp;yksilöä. Percy Roycroft Lowe kuvaili lajin holotyypin Inaccessiblelta vuonna 1923.

Erakkoluhtakana on maailman pienin lentokyvytön lintu ja painaa vain 40 grammaa. Se löydettiin ensimmäisen kerran vuonna 1870.

## Katso myös
* *[[Mundia elpenor]]*

## Lähteet
Frank Schaefer

**Frank Schaefer** (s. 26. lokakuuta 1963) on saksalainen jalkapallovalmentaja. Hän on toiminut vuodesta 2019 lähtien Fortuna Düsseldorfin juniorivalmennuksen johtajana.

## Ura

Schaeferin pelaajaura päättyi juniorivuosiin 1. FC Kölnin organisaatiossa. Hän opiskeli valmentajaksi ja aloitti vuonna 1982 Kölnin juniorijoukkueiden valmentamisen. Hän työskenteli organisaatiossa 15 vuotta, kunnes siirtyi 1997 Bayer 04 Leverkusenin U19-joukkueen peräsimeen. Kuuden vuoden jälkeen Schaefer palasi takaisin *Kilipukkeihin* valmentaen seuraavat neljä vuotta U19-junioreita.

Vuonna 2007 Schaefer siirtyi juniorivalmennuksesta Kölnin reservijoukkueen päävalmentajaksi. Lokakuussa 2010 hänestä tuli seuran edustusjoukkueen päävalmentaja Zvonimir Soldon potkujen jälkeen. Tavoitteena on nostaa Köln pois Bundesliigan jumbosijalta.  Schaeferin debyyttiottelussa *Kilipukkien* peräsimessä joukkue kaatoi Saksan cupissa TSV 1860 Münchenin 3–0. Ensimmäinen Bundesliigaottelu päättyi myös mainioon 3–2 kotivoittoon Hamburger SV:stä. Hyvien tulosten myötä seurajohto jatkanee Schaeferin valmennussopimusta.  Myöhemmin keväällä 2011 Schaefer ilmoitti jättävänsä Kölnin kauden jälkeen. Lopulta pesti päättyikin jo kolme kierrosta ennen sarjan päätöstä Schaeferin erottua tehtävistään. Köln oli vajonnut takaisin putoamiskamppailuun hävittyään VfL Wolfsburgille 4–1. 

Huhtikuussa 2012 Schaefer palasi loppukauden ajaksi sarjapaikastaan taistelevan FC Kölnin päävalmentajaksi.  Schaefer ei kuitenkaan onnistunut kääntämään Kölnin kelkkaa, vaan seura putosi lopulta suoraan 2. Bundesliigaan.  Kauden jälkeen hänet korvasi Holger Stanislawski.  Schaefer jatkoi kuitenkin Kölnin organisaatiossa urheilutoimen johdon tehtävissä ja junioritoiminnan koordinaattorina.Frank Schäfer 

Lokakuussa 2016 Schaefer siirtyi Fortuna Düsseldorfiin juniorivalmennuksen tehtäviin ja vuonna 2019 hänestä tuli seuran juniorivalmennuksen johtaja. Joulukuussa 2022 Schaeferin kerrottiin jättävän tehtävänsä helmikuun lopussa 2023.NLZ-Direktor Schaefer verlässt Fortuna

## Lähteet
Marcel Granollers

**Marcel Granollers Pujol** (s. 12. huhtikuuta 1986 Barcelona) on espanjalainen tennispelaaja. Parhaimmillaan hän on ollut kaksinpelissä ATP-listan sijalla 19 heinäkuussa 2012 ja nelinpelissä sijalla neljä helmikuussa 2013. Hän on voittanut neljä ATP-turnausta kaksinpelissä sekä yhdeksän nelinpelissä.

Junioriurallaan Granollers voitti vuonna 2004 Ranskan avointen nelinpelin Pablo Andújarin kanssa.

Ensimmäisen ATP-turnausvoittonsa kaksinpelissä Granollers otti Houstonissa vuonna 2008, voitettuaan finaalissa James Blaken luvuin 6–4, 1–6, 7–5. Toinen turnausvoitto tuli Sveitsin avoimissa heinäkuussa 2011, jossa hän voitti finaalissa Fernando Verdascon. Kolmannen turnausvoittonsa hän otti Valencian turnauksessa marraskuussa 2011, kun hän voitti finaalissa Juan Mónacon. Nelinpelissä hän on voittanut kuusi ATP-turnausta, ja on ollut parhaimmillaan nelinpelin maailmanlistalla viidentenä lokakuussa 2010.

## Lähteet

## Aiheesta muualla

* Marcel Granollersin kotisivut
* Marcel Granollers profiili ATP:n kotisivuilla
Trumpettimangrovekana

**Trumpettimangrovekana** (*Eulabeornis castaneoventris*) on Australiassa ja Arusaarilla elävä rantakanalaji. Pohjois-Australiassa elävä nimialalaji *castaneoventris* esiintyy Queenslandin luoteisosista Pohjoisterritorion kautta Länsi-Australiaan. Alalaji *sharpei* elää Arusaarilla. John Gould kuvaili lajin holotyypin Carpentarianlahden Flinders Riveriltä vuonna 1844.

## Lähteet
Insinööritoimisto

**Insinööritoimisto** on teknisiä töitä suunnitteleva ja niiden suorittamisesta huolehtiva yritys. Toimistossa työskentelee yksi tai useampi insinööri. On esimerkiksi rakennusinsinööritoimistoja jotka tarjoavat rakentamis,- sähkö- ja suunnittelupalveluita, tai LVI-insinööritoimistoja jotka antavat LVI-asennukseen liittyviä palveluita.

Monet insinööritoimistot kuuluvat Suunnittelu- ja konsulttitoimistojen liittoon.

## Lähteet
Lumumba (drinkki)

**Lumumba** on juomasekoitus joka voi olla kuuma tai kylmä. Sen pääaineksia ovat konjakki tai brandy, maito, kaakaojuoma tai kaakaojauhe ja kermavaahto. Juoma voidaan tehdä toti- tai Highball -lasiin. Kermavaahto laitetaan juoman päälle ja koristellaan maitokaakaojauheella, joskus myös raastetulla suklaalla.

Drinkki on nimetty kongolaisen poliitikon Patrice Lumumban mukaan.

## Lähteet

## Aiheesta muualla
* 
* 
* 
*
Robert Bosch

**Robert Bosch** (23. syyskuuta 1861 Albeck – 12. maaliskuuta 1942 Stuttgart) oli saksalainen yrittäjä, insinööri ja keksijä. Hän perusti vuonna 1886 Stuttgartissa hienomekaniikka- ja sähkötekniikkapajan, josta myöhemmin muodostui monikansallinen monialayritys Robert Bosch GmbH.

Boschin pajan menestyi alkuvuosina vaihtelevasti ja 1890-luvun puolivälistä hänen pajansa lähti vakaaseen nousuun. Alkuvuosina hän teki useita töitä kuten puhelinjärjestelmien asentamista. Kun häntä pyydettiin rakentamaan olemassa olevan järjestelmän kaltainen magneettosytytys polttomoottoriin hän kehitti tähän parannuksia ja vuodesta 1897 Boschin magneetot yleistyivät ajoneuvoissa. Vuonna 1902 Boschille työskennellyt insinööri Gottlob Honold esitteli entistä paremman järjestelmän.

## Lähteet

## Aiheesta muualla

* Robert Bosch GmbH:n historia
Biopuhdistus

**Biopuhdistus** (myös **bioremediaatio**, ) tarkoittaa biologisten organismien kuten bakteerien, sienten tai kasvien käyttöä (fytoremediaatio) esimerkiksi pilaantuneen maaperän puhdistamiseen. Usein tässä käytetään hyödyksi mikrobeja. Sienikunnostuksessa käytetään hyväksi valkolahosieniä, joita ovat kantasieniin kuuluvat puunlahottajat ja maassa elävät karikkeenlahottajat. Nämä sienet pystyvät hajottamaan entsyymeillään ligniiniä ja monia vaikeasti hajoavia orgaanisia yhdisteitä. 

Biopuhdistusta ovat esimerkiksi biotuuletus, biostimulaatio ja kompostointi. Kasveilla toteutettava biopuhdistus voidaan toteuttaa fytostabiloinnilla, fytoakkumuloinnilla, fytodegradaatiolla, ritsodegradaatiolla tai fytovolatilisaatiolla. Esimerkiksi kevättaskuruohon (*Noccaea caerulescens*) eri populaatiot toimivat hyperakkumulaattorikasveina eli keräävät metalleja kasvupaikkansa perusteella. Tärkein biopuhdistuksen osa-alue on pilaantuneen maaperän ja pohjaveden puhdistaminen. Tämä voi tapahtua joko paikan päällä tai niin, että pilaantunut aines viedään muualle puhdistusta varten.

Biopuhdistuksessa kehitetään jatkuvasti uusia jäteveden sekä teollisuusjätteiden puhdistusmuotoja. Biologisten puhdistusprosessien avulla jätteitä pyritään muuttamaan uudelleen käytettävään muotoon.

Biopuhdistuksen avulla voidaan puhdistaa myös metallisaastetta maasta, sillä monien myrkkymetallien vaikutus vähenee, kun mikrobit sitoutuvat niiden kanssa. Mikrobien avulla voidaan esimerkiksi muuntaa elohopeaioneja varauksettomiksi ja kromia ja uraania vaarattomiksi yhdisteiksi.

## Lähteet
Kapiteeli (typografia)

**Kapiteeli** ( 'pylväänpää') on typografian termi, ja se tarkoittaa suuraakkosten eli versaaliaakkosten näköisiä kirjaimia, jotka ovat pienaakkosten eli gemenakirjainten korkuisia. Kapiteelit ovat fonttiin erikseen suunniteltu kirjainvalikoima. Englanniksi kapiteelit ovat *small caps*.

## Käyttö

Kapiteelit ovat typografinen tehokeino, jolla saadaan tekstistä huolitellumman näköistä. Suuraakkosin eli versaalein kirjoitetut sanat nousevat liikaa leipätekstistä, joten niiden tilalla kannattaa käyttää kapiteeleja. Usein kapiteelikirjaimia käytettäessä kirjainväliä harvennetaan hieman.

Kapiteelia voidaan käyttää esimerkiksi anfangin tilalla korostamaan kappaleen ensimmäisiä sanoja, lähdeluetteloiden kirjoittajien nimissä sekä tietotekstien korostuskeinona.

Kapiteelin kanssa käytetään gemenanumeroita. Näin tekstin x-korkeus on yhtenäinen.

## Valekapiteeli
Valekapiteeli syntyy esimerkiksi tekstinkäsittely- tai julkaisuohjelmassa, mikäli kirjaintyypistä eli fontista ei löydy aitoa kapiteelia. Ohjelma pienentää versaalin gemenakorkeuteen, jolloin kirjaimen viivojen paksuus on aitoa kapiteelia ohuempi (esimerkki: VALEKAPITEELI).  Tavallisissa fonteissa, kuten TrueTypessa, ei yleensä ole kapiteelikirjaimia. Aito kapiteeli löytyy yleensä vain ammattitason fonteista, jotka ovat yleensä muotoa OpenType tai PostScript.

## Lähteet

## Kirjallisuutta
*
Mathias Ntawulikura

**Mathias Ntawulikura** (s. 14. heinäkuuta 1964 Gisovu) on ruandalainen yleisurheilija, joka kilpaili kestävyysjuoksussa ja maastojuoksussa. Hän edusti seuratasolla italialaista Pro Patria Milanoa. Ntawulikura osallistui olympialaisiin yhteensä viisi kertaa vuosina 1988&ndash;2004. Hän on täten maansa historian vanhin olympiaurheilija ja toimi myös Ruandan lipunkantajana Ateenan kisoissa 2004. Ntawulikuran paras olympiasijoitus on kahdeksas tila 10&nbsp;000 metriltä Atlantan kisoista 1996. Hän osallistui myös maastojuoksun MM-kisoihin, joissa hänen paras henkilökohtainen sijoituksensa oli 10. sija vuoden 1994 kisoista.

Ntawulikura pitää hallussaan maansa ulkoratojen ennätystä maratonilla ja 5&nbsp;000 metrillä sekä sisä- että ulkoradoilla.

## Henkilökohtaiset ennätykset

*Lähde: IAAF* 

* 5 000 m: 13.11,29 (1992)
* 10 000 m: 27.25,48 (1996)
* Puolimaraton: 1.01.40 (2000)
* Maraton: 2.09.55 (2000)
* 5 000 m (sisäradat): 13.24,34 (1992)

## Lähteet
Mildred Dunnock

**Mildred Dunnock** () oli yhdys­valtalainen näyttelijä. Hänen ensimmäinen elo­kuvansa oli vuonna 1945 ensi-iltaan tullut *[[Vilja viheriöi]]*, jossa hän näytteli jo teatterissa esittämänsä Miss Ronsberryn roolin. Dunnock oli kahdesti ehdolla parhaan nais­sivu­osan Oscar-palkinnon saajaksi. Ehdokkaana hän oli rooleistaan elo­kuvissa *[[Kauppamatkustajan kuolema (vuoden 1951 elokuva)|Kauppa­matkustajan kuolema]]* (1951) ja *[[Nukkevaimo]]* (1956). Dunnock on saanut tähden Hollywood Walk of Famelle.

## Osittainen filmografia

* *[[Vilja viheriöi]]* (*The Corn Is Green*, 1945)
* *[[Kauppamatkustajan kuolema (vuoden 1951 elokuva)|Kauppa­matkustajan kuolema]]* (1951)
* *[[Mutta... kuka murhasi Harryn?]]* (1955)
* *[[Rakasta minua hellästi]]* (1956)
* *[[Nukkevaimo]]* (1956)
* *[[Peyton Place – vihan tyyssija]]* (1957)
* *[[Nunnan tarina]]* (1958)
* *[[Ei rahasta]]* (1960)

## Lähteet

## Aiheesta muualla

*
Jānis Frīdrihs Baumanis

**Jānis Frīdrihs Baumanis** (23. toukokuuta 1834 – 19. maaliskuuta 1891)  oli latvialainen arkkitehti. Hän johti useiden rakennusten rakentamista eri puolilla Latviaa, mutta erityisesti Riiassa. Hän oli yksi tuotteliaimmista latvialaisista arkkitehdeista. Hänen rakennuksensa edustivat uusbarokkilaista tyyliä. 

## Elämäkerta
Jānis Baumanis syntyi Riiassa 23. toukokuuta 1834. Hän työskenteli nuorena muutaman arkkitehtitoimiston harjoittelijana, jolloin arkkitehti Ludwig Bohnstedt ryhtyi tukemaan häntä. Bohnstedtin avustuksella Baumanis opiskeli Berlinin rakennusakatemiassa vuosina 1860–1862 ja vuodesta 1862 Pietarin taideakatemiassa, josta hän valmistui seuraavana vuonna. Baumanis suunnitteli 17 ortodoksikirkkoa Etelä-Viroon ja Vidzemen alueelle. Riiassa hän suunnitteli yli 150 rakennusta. Tunnetuimpia Baumaniksen suunnittelemia rakennuksia Riiassa ovat Aleksanterin lukio Barona ielalla, Lomonosovin lukio Rainisin bulevardilla ja Riian sirkuksen rakennus. Arkkitehtiuransa lisäksi Baumanis toimi aktiivisesti Riian latvialaisessa seurassa ja latvialaisten laulujuhlien järjestämisessä. Baumanis kuoli Riiassa 19. maaliskuuta 1891.

## Lähteet
Vermilion Lake Township

**Vermilion Lake Township** on St. Louisin piirikunnassa, Minnesotassa, Yhdysvalloissa sijaitseva township. Vuoden 2000 väestölaskennassa siellä asui 326 ihmistä. Alueen läpi kulkee Minnesota State Highwayt 1 ja 169. Tietokirjailija, antropologi Mavis Hiltunen Biesanz syntyi siellä vuonna 1919.

Vuoden 2000 väestölaskennan mukaan alueen asukkaista 99,08&nbsp;% oli valkoihoisia, 0,31&nbsp;% intiaaneja ja 0,61&nbsp;% muita rotuja. 42,6&nbsp;% oli etnisyydeltään suomalaisia, 11,5&nbsp;% saksalaisia, 7,4&nbsp;% norjalaisia, 6,4&nbsp;% englantilaisia, 6,1&nbsp;% irlantilaisia ja 5,4&nbsp;% ruotsalaisia.

Alueen perinteinen suomalaisasutus näkyy muun muassa teiden nimissä, kuten Koski road ja Karjala road.
Nashid

**Nashidit** (arab.: yksikkö نشيد našīd, monikko أناشيد anāšīd) ovat islamilaista vokaalimusiikkia, jota lauletaan joko rumpusoitinten säestämänä tai kokonaan ilman soittimia. Koska monet muslimioppineet pitävät musiikkia islamin vastaisena, ei oikeassa islamilaisessa nashidissa käytetä jousi-, puhallin- tai vaskisoittimia. Lauluäänen digitaalinen muokkaaminen kuitenkin usein sallitaan. Nashidit ovat suosittuja koko islamilaisessa maailmassa. Sanoitukset käsittelevät yleensä islamin historiaa ja uskomuksia. 

Nashid-laulajien uusi sukupolvi on alkanut käyttää erilaisia soittimia vapaammin musiikissaan ja yhdistänyt pop-musiikkiin elementtejä vanhasta nashid-perinteestä. Tällaisia artisteja ovat mm. Cat Stevens ja Outlandish.

## Katso myös
* Islamilainen musiikki
## Lähteet
Kukkorääkkä

**Kukkorääkkä** (*Gallicrex cinerea*) on eteläaasialainen rantakana. Sen laaja esiintymisalue ulottuu Pakistanista, Sri Lankasta, Malediiveilta ja Intiasta Kiinan keski- ja itäosiin, Korean niemimaalle, Riukiusaarille, Filippiineille, Kaakkois-Aasiaan ja Sumatralle. Pohjoisemmat populaatiot talvehtivat Indonesiassa. Johann Friedrich Gmelin kuvaili lajin holotyypin Kiinasta vuonna 1789.

## Lähteet
LZ7

**LZ7** on Isosta-Britanniasta, Manchesteristä, kotoisin oleva kristillinen rap- ja hip hop-yhtye. Sen tunnetuimpia kappaleita on singlenä julkaistu "This Little Light", joka nousi korkeimmillaan sijalle 26 Britannian singlelistalla.

Marraskuussa 2010, 2011, 2013, 2014, 2016 ja 2017 LZ7 esiintyi Suomessa Maata näkyvissä -festareilla. Yhtye on esiintynyt Kouvolan jäähallissa järjestetyssä Vappugospelissa vuosina 2012, 2013 ja 2014. LZ7 esiintyi myös vuoden 2013 Uusi Alku -konsertissa sekä vuoden 2017 Ruskagospelissa.

## Yhtyeen kokoonpano
*Lindz - MC
*Face - DJ/MC
*RAD air (Ryan) - Free Runner
*Bryoni - tanssija/laulaja
*Rob - rummut
*Jabz - laulaja/MC

## Diskografia
### Studioalbumit
* Ruckus (2005)
* Light (2010)
* Aftershow (2013)
* Home (2016)
* These Are Better Days (2019)

### EP:t
* Gasoline (2008)
* This Little Light – EP (2010)

### Singlet
* This Little Light (2010)
* Twenty Seven Million (feat. Matt Redman) (2012)
* Aftershow Festival Edition (2013)
* Aftershow (2013)
* Give Out the Love (2013)
* So Good (2015)
* Home (2015)
* Golden (2017)
* Give My All (2017)
* Legends (feat. Silentó) (2018)
* Breakthrough (2018)
* Forever Young (2019)
* Dance with Me (feat. Faith Child) (2019)
* Peace and Love (2020)
* Amazing Grace (feat. George Mhondera) (2020)

## Aiheesta muualla
*Yhtyeen viralliset kotisivut
*Yhtyeen MySpace-sivut
St. Louisin piirikunta (Minnesota)

**St. Louisin piirikunta**  sijaitsee Yhdysvaltojen Minnesotan osavaltion koillisosassa. Vuoden 2010 väestönlaskennassa siellä oli 200&nbsp;226 asukasta. Piirikunnan hallintokeskus on Duluth. St. Louis on pinta-alaltaan Minnesotan suurin piirikunta.

## Lähteet

## Aiheesta muualla
Kurkirääkkä

**Kurkirääkkä** (*Himantornis haematopus*) on keskiafrikkalainen rantakana. Sen esiintymisalue ulottuu Sierra Leonesta itään Ugandan länsiosiin, ja etelässä Zairen rannikolle ja keskiosiin. Gustav Hartlaub kuvaili lajin holotyypin Ghanan Dabocromista vuonna 1855.

## Lähteet
Hernani

**Hernani** voi viitata seuraaviin asioihin:
*Hernâni José da Rosa, brasilialainen jalkapalloilija, tunnetaan nimellä Hernâni
**[[Hernani (näytelmä)|Hernani]]*, Victor Hugon näytelmä
**[[Ernani]]*, Hugon näytelmään pohjautuva Giuseppe Verdin ooppera
*Hernani, kunta Espanjassa
*Hernani, kunta Filippiineillä
Oskars Bārs

**Oskars Bārs** (17. lokakuuta 1848 Dobele – 9. tammikuuta 1914 Riika) oli latvialainen arkkitehti. Hänen tuotantonsa edustaa jugend-tyyliä.

## Elämäkerta
Oskars Bārs syntyi Dobelessa Kuurinmaalla 17. lokakuuta 1848. Hän oli ensimmäisiä niistä, jotka valmistuivat Riian polyteknisestä instituutista. Bārs työskenteli Jelgavan johtavana arkkitehtina, kunnes hän perusti oman arkkitehtitoimistonsa. Bārs suunnitteli yli 90 rakennusta. Suurin osa Bārsin rakennuksista edustaa eklektistä jugendia, mutta hänen myöhemmät rakennuksensa edustavat rationaalista jugendia, jossa fasadeista on riisuttu turha koristelu. Bārs kuoli Riiassa 9. tammikuuta 1914. Tunnetuimpia Bārsin suunnittelemia rakennuksia oli Jelgavan synagooga.

## Lähteet
Heredia (Costa Rica)

**Heredia** on kaupunki Costa Ricassa. Kaupunki on Heredian maakunnan hallinnollinen keskus, minkä lisäksi se on tunnettu tuottoisan kahvintuotantoalueen keskuksena. Heredian asukasluku oli vuonna 2011 18&nbsp;697 ja suuremman metropolialueen 279&nbsp;984.

## Maantiede

Heredia sijaitsee Costa Rican keskiosassa niin sanotun Valle Centralin alueella hieman pääkaupunki San Josésta koilliseen. Kaupunki on osa Heredian maakuntaa ja Heredian kantonia. Sen korkeus merenpinnasta on 1&nbsp;137 metriä.

## Historia
Nykyisen Heredian alueelle alkoi saapua siirtolaisasutusta Cartagosta 1600-luvulla. Väestön pääosa siirrettiin vuonna 1714 Cubujuquíhin, joka oli kaupungin alkuperäinen nimi. Paikasta tehtiin pikkukaupunkia vastaava *villa* vuonna 1763 ja samalla se sai uuden nimen Villa de la Inmaculada Concepción de Cubujuquí. Nykyisen nimensä Heredia se sai myöhemmin Alonso Fernández de Heredian mukaan. Siirtomaakaudella paikkakunta oli vain pienehkö kylä, mutta silti Costa Ricassa toiseksi tärkein paikkakunta Cartagon jälkeen. Siellä on esimerkiksi yksi harvoista Costa Ricassa säilyneistä siirtomaa-aikaisista kirkoista. Espanjan siirtomaakausi päättyi vuoteen 1821. Vuonna 1824 paikkakunnasta tehtiin varsinainen kaupunki.

Etenkin kahvin tuotannon kasvu vauhditti myöhemmin Heredian kehitystä. Kaasulla toimivat katuvalot saatiin vuonna 1888 ja sähköiset valot vuonna 1897.

## Talous ja liikenne

Perinteisen elinkeinon alueella muodosti kahvin viljely, ja kahvilla on edelleen merkitystä kaupungin taloudelle. Heredian maakunta kuuluu Costa Rican suurimpiin kahvintuotantoalueisiin. Silti suuri osa kaupungin asukkaista käy töissä pääkaupunki San Joséssa.

Kaupungin kautta pääkaupunkiin kulkee Pan-Amerikan valtatie.

## Väestö
Heredian asukasluku oli vuonna 2011 yhteensä 18&nbsp;697, mutta kaupunkia suuremmalla metropolialueella asui samaan aikaan 279&nbsp;984 henkilöä. Vuonna 2000 vastaavat lukemat olivat 20&nbsp;191 ja 213&nbsp;644.

## Lähteet
Luettelo sadasta haitallisimmasta vieraslajista

Tämä on luettelo niistä sadasta vieraslajista, jotka Kansainvälisen luonnonsuojeluliiton ylläpitämä *Global Invasive Species Database* (kansainvälinen vieraslajitietokanta) on määritellyt maailmanlaajuisesti kaikkein haitallisimmiksi. Luettelon lajit on valittu niiden levinneisyyden sekä luonnon biodiversiteetille ja maataloudelle ynnä muulle ihmisen toiminnalle aiheuttamien haittojen perusteella. Luettelon monipuolisuuden varmistamiseksi kustakin suvusta on valittu vain yksi esimerkkilaji, vaikka muutkin suvun lajit aiheuttaisivat yhtä vakavia haittoja.

Vuonna 2013 luettelosta poistettiin luonnosta hävitetyksi todettu karjaruttovirus ja lisättiin äänestyksen perusteella kelluva vesikasvi poimukellussaniainen (*Salvinia molesta*).

## Kasvit

## Eläimet

## Sienet

## Kromalveolaatit

## Virukset

## Katso myös
* Luettelo Suomessa haitallisista vieraskasvilajeista

## Lähteet
Lukujonon raja-arvo

**Lukujonon raja-arvo** on matematiikassa lukujonojen käyttäytymistä ilmaiseva peruskäsite. Lukujono on järjestetty luettelo lukuja, joka voi olla äärettömän pitkä. Äärettömille lukujonoille on luontevaa tutkia mitä lukuarvoa kohti sen jäsenet lähestyvät. Jos ne lähestyvät tiettyä lukua, sanotaan lukujonon *suppenevan* kohti tätä raja-arvoa. Muussa tapauksessa lukujono ei suppene, vaan *hajaantuu*.

## Määritelmä
Lukujonon (x_n\,\!) raja-arvo on sellainen luku L, että kaikilla \epsilon >0 on olemassa n_0\in \mathbb{N} siten, että |x_n-L|, kun n>n_0. Lukujonon (x_n)\,\! raja-arvoa L merkitään\lim_{n\to\infty}x_n = L.

Kun lukujonolla on olemassa raja-arvo, sen sanotaan *suppenevan*. Lukujono, joka ei suppene, *hajaantuu*.  Jos lukujonolla on raja-arvo, sanotaan myös, että jonon luvut *lähestyvät* tätä raja-arvoa, kun n kasvaa rajatta (eli lähestyy ääretöntä). Lukujonon raja-arvo on yksikäsitteinen, ja sille voidaan suorittaa laskutoimituksia samalla tavoin kuin vastaavalle funktiolle. 

Suppeneva lukujono on esimerkiksi
: (1-0{,}1^n) = 0{,}9; 0{,}99; 0{,}999..., 1-0{,}1^n;... \,\!

Sen raja-arvo on 1 eli  \lim_{n\to\infty}(1-0,1^n) = 1 .

## Sarjan raja-arvo
Sarjan raja-arvo määritellään vastaavalla tavalla kuin lukujonon raja-arvo. Jos sarjalla on raja-arvo, se *suppenee*. Muussa tapauksessa se *hajaantuu*. Suppenevia sarjoja ovat esimerkiksi sellaiset geometriset sarjat, joissa jokainen termi on itseisarvoltaan edellistä pienempi, esimerkiksi 

* \sum_{k=0}^\infty \frac{1}{10^k} = 1 + \frac{1}{10} + \frac{1}{100} + \frac{1}{1000} + \frac{1}{10000} + ... = 1,11111... = 1 \frac{1}{9}
ja
* \sum_{k=0}^\infty \frac{1}{2^k} = 1 + \frac{1}{2} + \frac{1}{4} + \frac{1}{8} + \frac{1}{16} + ... = 2.

Hajaantuvia sarjoja ovat esimerkiksi:
*1 + 1 + 1 + 1 + 1 + ...
*1 + 2 + 3 + 4 + 5 + ...
ja
*1 + 2 + 4 + 8 + 16 + ....

Sarja x1 + x2 + x3 + ... voi olla suppeneva vain, jos sen termit suppenevat kohti nollaa eli \lim(x_n) = 0.  On kuitenkin olemassa myös sarjoja, joiden termit suppenevat kohti nollaa, mutta jotka kuitenkin hajaantuvat. Yksinkertaisin esimerkki sellaisesta on harmoninen sarja:

1 + \frac{1}{2} + \frac{1}{3} + \frac{1}{4} + \frac{1}{5} + ....

## Ominaisuuksia
*Lukujonolla voi olla enintään yksi raja-arvo.
*Suppeneva jono on aina rajoitettu.
*Jos \lim_{n\to\infty}x_n = a  ja  \lim_{n\to\infty}y_n = b, niin pätee:
**\lim_{n\to\infty}(x_n+y_n) = a + b 
** \lim_{n\to\infty}(rx_n) = ra . r\in\mathbb{R}
** \lim_{n\to\infty}(x_ny_n) = ab
** \lim_{n\to\infty}(x_n/y_n) = a/b, jos y_n \ne 0 jokaisella n ja b \ne 0.
## Lähteet
Milada Karbanová

**Milada Karbanová** (s. 27. maaliskuuta 1948 Jablonec nad Nisou) on Tšekkoslovakiaa edustanut entinen yleisurheilija, joka kilpaili korkeushypyssä. Hän voitti EM-kisoissa yhden ja sisäratojen EM-kisoissa neljä mitalia. Karbanová osallistui olympialaisiin kahdesti, vuosina 1972 ja 1976. Hän oli 22. Münchenin kisoissa 1972 ja sijoittui 19:nneksi Montrealissa 1976.

Karbanová voitti urallaan yhteensä kahdeksan maansa mestaruutta. Mestaruuksista neljä tuli sisä- ja neljä ulkoradoilta.

## Ennätykset

* Korkeushyppy: 192 cm (1977) 

## Lähteet
Robert Staughton Lynd

**Robert Staughton Lynd** (26. syyskuuta 1892 New Albany, Indiana – 1. marraskuuta 1970 New York, New York) oli yhdysvaltalainen sosiologian professori Columbian yliopistossa, New Yorkissa.

Robert ja hänen vaimonsa Helen Lynd ovat parhaiten tunnettuja "Middletown-tutkimuksistaan", jotka ovat amerikkalaisen sosiologian klassikkoja. Lyndit tekivät kaksi laajaa kenttätutkimusta Muncien pikkukaupungissa. Tutkimuksessa he perehtyivät pikkukaupungin kulttuurisiin normeihin ja sosiaaliseen muutokseen. Ensimmäinen kirja *Middletown: A Study in Modern American Culture* (1929) kertoo vuoden 1924 alusta alkavasta aikajaksosta. Toinen kirja *Middletown in Transition : A Study in Cultural Conflicts* (1937) sijoittuu 1930-luvun lamaan.